وایمار، آرنستاد و مولهاوزِن (۱۷۰۳-۱۷۰۸) ۱۷۰۳-جۆ ایلین ژانویه آییندا تحصیلینی قورتاردیقدان آز سوْنرا، باخ تورینقنu200cین بؤیوک شهرلریندن بیری اولان وایمار شهرینده هِرسوق یوْهان اِرنستین سارای موسیقیچیu200cسی پوْستونا تعیین اوْلونور. اوْ وایماردا کئچیردیگی یئددی آی ایچینده باشاریلی هارپسیکوْرد ایفاچیu200cسی کیمی تانینیر. باخ، آرنستادداکی قوتسال بوْنیفِس کلیساسینا گتیریلَن یئنی اوْرقا تکنیک اینجهu200cلهu200cمهu200cلری کئچیرمک و اوْرقu200cدا ایلک ماهنینی ایفا ائتمکu200cله گؤرَولندیریلیر. «باخ عاییلهu200cu200cسیu200c» توْرینقنu200cین اَن اَسکی (قدیم) شهری اوْلان و وایمارین ۱۸۰ کیلومتر گۆنئیینده اوْرمان (مئشه) یاخینلیغیندا یئرلَشن آرنستاد شهری ایله یاخین باغلاری واریدی. ۱۷۰۳-جۆ ایلین آقوْست آییندا باخ قوتسال بونافِس کلیساسیندا اوْرق ایفاچیu200cسی کیمی ایشلهu200cمهu200cگه راضیu200cلاشیر. بیر مۆدّت سوْنرا باخ اوْرق پرلودلارینی بستهu200cلهu200cمهu200cگه باشلاییر. باخu200cین آرنستادداکی گۆجلۆ عاییلهu200cu200c ایلگیu200cلری و ایش صاحابیu200cنین موسیقیu200cسئوَرلیگی، گنج باخu200c ایله آرنستاد شهر حاکیمu200cلرینین آراسینداکی گرگینu200cلیگین قارشیسینی آلابیلمیر. بو گرگینu200cلیگین یارانماسینا نَدن (عیلّت)، باخu200cین کوْر ایفاچیu200cلارینین پئشهu200cکارلیق سويّهu200cسیندن ناراضیلیغی و داها اؤنملیu200cسی اوْنون ۱۷۰۵-۱۷۰۶-جی ایللرده آرنستادی اؤزباشینا ترک ائدهu200cرک، اوستادی دیتریخ بۇکستوْهود و اونون مکتبینه باش چکمهu200cسی اوْلموشدور. باخ آلمان اوْرق موسیقسیu200cنین آتاسی حِساب ائتدیگی بۇکستوْهودو گؤرمک اۆچۆن ۴۰۰ کیلومترلیک یوْلو آیاقu200cدا گئدیر. باخین ایلکین اثرلرینده بۇکستوْهودون یارادیجیلیغی اساس روْل اویناییبدیر. آرنستادداکی یئتَرینجه یاخشی دورومونا (وضعیتu200cینه) باخمایاراق، باخ ۱۷۰۶-جی ایلده بورادان اوزاقلاشماغا و موسیقی فعالیتینه باشقا یئرده داوام ائتمهu200cگه قرار وئریر. اوْنا مولهاوزِنu200cده قوتسال بلاسیوس کلیساسیندا داها گلیرلی (منفعتu200cلی) بیر اوْرقچولوق ایشی تکلیف اوْلونور. گلَن ایل، باخ داها یۆکسک معاشلی و دیلهu200cدیگی داها یاخشی کوْر هئیأتی ایله تجهیز اوْلونموش بو وظیفهu200cu200cنی قبول ائدیر. مولهاوزنه گلمهu200cگیندن دؤرد آی سوْنرا، ماریا باربارا باخ آدلی عمیu200cقیزیu200cسی ایله ائولَنیر. اوْنلارین یئددی اوشاغی اولور، لاکین بونلاردان یالنیز دؤردۆ یئتکینلیک یاشینا چاتابیلیر. اوشاقلاریندان اۆچۆ (ویلهلم فریدمان باخ، یوْهان کریستیان باخ و کارل فیلیپ امانوئل باخ) باروْک دؤورونون آردینجا گلمیش روْکوْکوْ طرزیu200cنین بؤیۆک بستهu200cکارلاری اولورلار. گؤرونور مولهاوزن شهریu200cنین حاکیملری و کلیسا نومایندهu200cلری یئنی موسیقی رهبری اوْلان باخu200cدان راضیu200c ایدیلر، ائله کی اونلار باخu200cین قوتسال بلاسیوس کلیساسینین اوْرقونو یئنیلهu200cمک کیمی باها باشا گلَن فیکرینی اوْیu200cبیرلیکu200cله بَینمیش و باخu200cین ۱۷۰۸-جی ایلده یئنیجه سئچیلمیش شهر شوراسینین آچیلیش تؤرَنیu200cنه (مراسیمینه) حصر اوْلونموش «Gott ist mein König» (تۆرکجه: «تانری منیم شاهیمدیر») اثرینی بؤیوک اوْنای (بَینمه حیسّی) ایله قارشیلامیشلار. بونونلا بئله ائله اوْ ایل باخا وایماردان داها گلیرلی ایش تکیلفی گلیر.